(NPK-NTB): Statsminister Jens Stoltenberg (Ap) meiner regjeringa har komme fram til eit godt kompromiss om oljeverksemd i nord, ei løysing som er til det beste for landet.Stoltenberg stadfesta på ein pressekonferanse fredag ettermiddag at det ikkje blir konsekvensutgreiing om oljeverksemd i havområda utanfor Lofoten, Vesterålen og Senja.– Dette er ei god og balansert løysing for korleis vi handterer olje, gass, fisk og miljø i nordområda, sa Stoltenberg.Han la vekt på at Noreg har tradisjon for å gå stegvis fram i saker for å sameine omsynet til olje, gass og næringsliv med omsynet til fiskeri, miljø og natur.– Den tradisjonen tar vi no vidare ved å vere kunnskapsbaserte og ved å vere stegvise og finne god balanse, seier Stoltenberg.Statsministeren roste også regjeringa for evna til å handtere krevjande saker.– Dette er ei god løysing for landet.